מהו גורם מאשר שורשי בחתימה עצמית?
גורם מאשר שאינו מסתמך על גורם מאשר אחר לצורך האימות שלו עצמו מכונה גורם מאשר המהווה ״בסיס״ (או ״עוגן״). גורם מאשר המסתמך על גורם מאשר אחר לצורך האימות שלו עצמו מכונה״גורם מאשר מתווך״. את האמון בגורם מאשר מסוג זה המהווה בסיס יש ליצור באמצעות אמצעי שאינו אישור. תוכנת המערכת של המחשב מכילה רשימה של זהויות מקובלות של גורמים מאשרים המהווים בסיס אשר אושרו על-ידי Apple. ניתן להוסיף לרשימה זו גורמים מאשרים נוספים באמצעות היישום ״צרור המפתחות״. לחלופין, מנהל המערכת שלך יכול  לעשות זאת עבורך.

מהו גורם מאשר מתווך?
גורם מאשר (CA) אשר תלוי בגורם מאשר שני לצורך אימות מכונה גורם מאשר ״מתווך״. אמינותו של גורם מאשר מתווך תלויה בגורם המאשר אשר הנפיק אותו ואותו גורם גם יכול להסיר את אמינותו או לבטל אותה. גורמים מאשרים מנפיקים משתמשים בדרך-כלל בגורמים מאשרים מתווכים לצורך חלוקת סמכויות לתת-קבוצות של פעילותם, כמו סוג מסוים של שימוש או סוג מסוים של משתמשים. אם את/ה או המערכת שלך נותנים אמון במנפיק של גורם מאשר, המערכת תתן אמון גם בגורם המאשר המתווך, אלא אם תבטל אפשרות זו באופן מוצהר. באפשרותך גם לתת אמון בגורם מאשר מתווך באופן ישיר בלי לתת אמון במנפיק. יחד עם זאת, פעולה זו עוקפת את בדיקות התוקף המבוססות על סמכות המנפיק. בעת יצירת גורם מאשר מתווך באמצעות מדריך האישורים, חייב להיות גורם מאשר שורשי או מתווך נוכח (יחד עם המפתח האישי המתאים שלו) כדי להיכנס.

מהי משמעות הפקודה ״הפוך גורם מאשר זה לברירת-המחדל״?
בעת קבלת בקשות ממשתמשים לחתימה על אישורים, הגורם המאשר המוגדר כברירת-המחדל נבחר אוטומטית בתפריט הקופצני של גורמים מאשרים זמינים. על-מנת לשנות את הגורם המאשר המוגדר כברירת-המחדל, בחר/י בגורם המאשר הרצוי בתפריט הקופצני ולחץ/י על ״הפוך גורם מאשר זה לברירת-המחדל״. גורם מאשר זה ייבחר עבורך באופן אוטומטי בפעם הבאה שתחזור לחלונית זו במדריך על-מנת לעבד בקשות לחתימה על אישורים.

כיצד משתמשים ב״דוא״ל מאת״?
לאחר ש״מדריך האישורים״ יוצר את הגורם המאשר, תוכל/י ליצור קובץ הזמנה למשתמשים כדי לבקש אישור מהגורם המאשר שלך. משתמש יכול ללחוץ פעמיים על קובץ ההזמנה הזה ו״מדריך האישורים״ ינחה אותו לאורך תהליך בקשת האישור. בקשת האישור נשלחת לכתובת הדוא״ל שמופיעה כאן.